CELEX: 22016D0756
Language: ro
Date: 2015-03-20 00:00:00
Title: Decizia nr. 73/2015 a Comitetului mixt al SEE din 20 martie 2015 de modificare a Protocolului 31 la Acordul privind SEE, privind cooperarea în domenii specifice în afara celor patru libertăți [2016/756]

19.5.2016   
               
               
                  RO
               
               
                  Jurnalul Oficial al Uniunii Europene
               
               
                  L 129/87
               
            DECIZIA NR. 73/2015 A COMITETULUI MIXT AL SEE
      din 20 martie 2015
      de modificare a Protocolului 31 la Acordul privind SEE, privind cooperarea în domenii specifice în afara celor patru libertăți [2016/756]
      COMITETUL MIXT AL SEE,
      având în vedere Acordul privind Spațiul Economic European („Acordul privind SEE”), în special articolul 98,
      întrucât:
      
                  (1)
               
               
                  Este oportună extinderea cooperării dintre părțile contractante la Acordul privind SEE, pentru a se include Decizia nr. 1082/2013/UE a Parlamentului European și a Consiliului din 22 octombrie 2013 privind amenințările transfrontaliere grave pentru sănătate și de abrogare a Deciziei nr. 2119/98/CE (1).
               
            
                  (2)
               
               
                  Prin urmare, Protocolul 31 la Acordul privind SEE ar trebui modificat pentru ca această cooperare extinsă să poată fi realizată,
               
            ADOPTĂ PREZENTA DECIZIE:
      Articolul 1
      În Protocolul 31 la Acordul privind SEE, la articolul 16 alineatul (1) se adaugă următoarea liniuță:
      
                  „—
               
               
                  
                     32013 D 1082: Decizia nr. 1082/2013/UE a Parlamentului European și a Consiliului din 22 octombrie 2013 privind amenințările transfrontaliere grave pentru sănătate și de abrogare a Deciziei nr. 2119/98/CE (JO L 293, 5.11.2013, p. 1).
                  Principatul Liechtenstein suportă toate costurile care decurg din implicarea sa în activitățile desfășurate în temeiul Deciziei nr. 1082/2013/UE. În cazul în care și atunci când Liechtenstein devine participant în cadrul celui de al treilea program de acțiune a Uniunii în domeniul sănătății (2014-2020), astfel cum a fost instituit prin Regulamentul (UE) nr. 282/2014 al Parlamentului European și al Consiliului din 11 martie 2014, se vor aplica dispozițiile obișnuite privind rambursarea costurilor.”
               
            Articolul 2
      Prezenta decizie intră în vigoare în ziua următoare datei la care s-a efectuat ultima notificare în temeiul articolului 103 alineatul (1) din Acordul privind SEE (*).
      Articolul 3
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
      
         Adoptată la Bruxelles, 20 martie 2015.
         
            
               Pentru Comitetul mixt al SEE
            
            
               Președintele
            
            Gianluca GRIPPA
         
      
      
         (1)  JO L 293, 5.11.2013, p. 1.
      
         (*)  Nu au fost semnalate obligații constituționale.